***6. Napirendi pont***

***ELŐTERJESZTÉS***

***Bodmér Község Önkormányzata Képviselő-testületének***

***2022. március 10. napjára összehívott***

***soron kívüli, nyílt ülésére***

***Az előterjesztés címe és tárgya:***

*A nem közművel összegyűjtött háztartási szennyvíz begyűjtésére vonatkozó közszolgáltatással összefüggésben a közszolgáltató által készített éves költségelszámolás elfogadásáról*

***A tárgykört rendező jogszabály:***

*- vízgazdálkodásról szóló 1995. évi LVII. törvény*

***Előterjesztő: Katona László polgármester***

***Az előterjesztést készítette: Dr. Sisa András jegyző***

***Tisztelt Képviselő-testület!***

*Tájékoztatom a Tisztelt Képviselő-testületet, hogy a vízgazdálkodásról szóló 1995. évi LVII. törvény szerint:*

***„44/H. §*** *(1) A közszolgáltató köteles a közszolgáltatói tevékenységéről évente részletes költségelszámolást készíteni, és azt a tárgyévet követő év március 31-ig a települési önkormányzatnak benyújtani.*

*(2) A közszolgáltatás kereteibe nem tartozó más szolgáltatás költségeit, elszámolását és díját szigorúan el kell különíteni, és e költségeket a közszolgáltatás díjából nem lehet finanszírozni.”*

*Bodméron a nem közművel összegyűjtött háztartási szennyvíz elszállítására irányuló közszolgáltatást a Hazai Kommunális Kft. végzi, akik megküldték a Bodmérral kapcsolatos 2021. évi költségelszámolást.*

*A költségelszámolást az előterjesztéshez csatolom.*

*Kérem a Tisztelt Képviselő-testületet, hogy az előterjesztést megvitatni és a beszámoló tudomásul vételéről dönteni szíveskedjen.*

*Bodmér, 2022. március 8.*

***Katona László***

*polgármester*

***Határozati javaslat:***

***Bodmér Község Önkormányzata Képviselő-testületének***

***/2022. (III. 10.) határozata***

***A nem közművel összegyűjtött háztartási szennyvíz begyűjtésére vonatkozó közszolgáltatással összefüggésben a közszolgáltató által készített éves költségelszámolás***

*Bodmér Község Önkormányzata Képviselő-testülete úgy határoz, hogy elfogadja a Hazai Kommunális Kft. (2458 Kulcs, Rózsahegyi út 10., ügyvezető igazgató: Bársony Gabriella) által, Bodmér község közigazgatási területén a nem közművel összegyűjtött háztartási szennyvíz begyűjtésére vonatkozó közszolgáltatással összefüggésben a közszolgáltató által készített – az előterjesztéshez csatolt - 2021. évi beszámolót.*

*Határidő: azonnal*

*Felelős: polgármester*